ยอดเขาเอเวอเรสต์
คนทั่วไปจดจำชื่อเอเวอเรสต์ได้ในฐานะยอดเขาที่สูงที่สุดในโลก แต่สำหรับชาวเชอร์ปา () และนักปีนเขา () บางคนแล้ว ยอดเขาเอเวอเรสต์ไม่ได้เป็นเพียงแค่จุดที่สูงที่สุดบนพื้นโลกเท่านั้น หากยังเป็นจุดหมายสูงสุดในชีวิตพวกเขาด้วย การไปให้ถึงยอดเขาเอเวอเรสต์เป็นเรื่องที่ยากลำบาก แต่เมื่อยอดเขาเอเวอเรสต์ถูกพิชิตได้ นั่นหมายความว่าขีดจำกัดของมนุษยชาติได้เพิ่มขึ้นอีกขั้นหนึ่งแล้ว
ซุกชปิทเซอ
ซุกชปิทเซอ () เป็นภูเขาที่สูงที่สุดในประเทศเยอรมนี ภูเขาแห่งนี้ถือเป็นพรมแดนทางธรรมชาติระหว่างรัฐบาวาเรียของเยอรมนีกับรัฐทิโรลของออสเตรีย ส่วนยอดมีความสูง 2,962 เมตรเหนือระดับน้ำทะเล ยอดเขาแห่งนี้ถูกพิชิตเมื่อ 27 สิงหาคม ค.ศ. 1820 โดย โยเซฟ เนาส์, โยฮันน์ เกออร์ก เทาช์ล, และผู้นำทางไมเออร์ เทือกเขาแห่งนี้ยังเป็นที่ตั้งของธารน้ำแข็งถึงห้าแห่ง ปัจจุบันมีกระเช้าลอยฟ้าอยู่สามสายให้บริการไปจนถึงยอดเขา